Životný cyklus:
výroba: korok sa produkuje hlavne v Stredomorí (Španielsko, Portugalsko, Taliansko) a čiastočne v severnej Afrike. Táto cenná prírodná surovina sa získava lúpaním kôry korkového duba raz za 8-12 rokov z kmeňov s obvodom väčším ako 70 cm. Po zbere sa melie na korkový granulát, ktorý sa zahriatím vodnou parou lepí vlastnou živicou do korkových blokov. Povrch podlahových platní sa upravuje lazúrou z tvrdého oleja a balzamom z tvrdého vosku. Platne sa lepia k podkladu pomocou prírodných lepidiel na korok.
likvidácia: spaľovanie, je aj znovu použiteľný, prírodný korok je kompostovateľný.
zaťaženie životného prostredia pri výrobe: malé.
Doporučené oblasti použitia:
tepelná a akustická izolácia podláh a stropov, kombinované termoizolačné dosky. Má aj dobré antivibračné vlastnosti. Využíva sa aj ako nášľapná vrstva podláh a na obkladanie vnútorných priestorov.
Plusy:
- má veľmi dobré tepelnoizolačné a tepelnoakumulačné vlastnosti, je difúzne priepustný a zároveň reguluje vlhkosť, čím zlepšuje klímu v miestnosti,
- odolný voči vplyvom počasia a starnutiu, nehnije, nepodlieha hubám ani plesniam,
- zvyšuje kročajovú nepriezvučnosť.
Mínusy:
- dlhá transportná trasa,
- nemali by sa používať produkty spájané pomocou umelých lepidiel, produkty s nižšou kvalitou môžu emitovať škodliviny.
Produkty:
- tepelnoizolačné dosky,
- podlahové platne.